recursal/SuperWikiNEXT-32B huggingface dataset:
**பிளையிங் பிஷ்** என்பது 2011 ஆம் ஆண்டில் வெளியான சிங்கள மொழித் திரைப்படம் ஆகும். இதை சஞ்சீவா புஷ்பகுமாரா என்பவர் இயக்கியுள்ளார். பன்னாட்டுத் திரைப்படத் திருவிழாவின் ஹுபெர்ட் பால்சு நிதியைக் கொண்டு இத்திரைப்படம் உருவாக்கப்பட்டது. பல உலகளாவிய திரைப்படத் திருவிழாக்களில் இத்திரைப்படம் திரையிடப்பட்டு விருதுகளையும் பெற்றுள்ளது. இயக்குனரின் வாழிடமான திருகோணமலையில் காட்சியாக்கப்பட்டது. திரைப்படத்தைப் பார்வையிட்ட பல்வேறு முன்னணி திரைத்துறையினர் பாராட்டு தெரிவித்தனர்.

கதைக்களம்
---------

இத்திரைப்படம் இலங்கைப் போரின்போது நிகழ்ந்த மூன்று நிகழ்வுகளின் பின்னணியில் உருவானது.

### வசனாவும் போர்வீரனும்

இள வயதுடைய சிங்களப் பெண் போர்வீரனின் மீது காதல் கொள்கிறாள். குறுகிய காலத்தில் அவள் வயிற்றில் கரு உருவாகிறது. இருவரும் குழந்தையைக் கருவிலேயே அழிக்க முயன்று தோற்கின்றனர். இடிந்த கட்டிடத்தில் இருவரும் காதல் கொள்வதைக் கண்ட தந்தையின் மனதில் ஆழமாகப் பதிந்துவிடுகிறது. போர் தீவிரமடையும் காலத்தில் அதிக வயதுடைய இளைஞர்கள் அந்த ஊரைக் காக்க இராணுவப் படையில் சேர்க்கப்படுகின்றனர். பாதுகாப்புப் பணியில் ஈடுபடாததால் அவளது தந்தை துன்புறுத்தப்படுகிறார். மன உளைச்சலால் தற்கொலை செய்துகொள்கிறார். அந்த போர்வீரனும் அவனது குழுவினரும் வேறு இடத்திற்கு பாதுகாப்புப் பணிக்குச் செல்கின்றனர். ஏற்கனவே தந்தை இறந்ததால் துன்பமுற்ற அப்பெண்ணை அவன் விட்டுச் சென்றதால் அதீத கோபமுற்று அந்த ஊரைவிட்டு வேறிடத்திற்கு ஓடிவிடுகிறாள்.

### தாயும் மகனும்

இலங்கை அரசுக்கும் விடுதலைப் புலிகளுக்கும் போர் தீவிரமடையும் ஊரில் கணவனை இழந்த பெண் ஒருத்தி தன் எட்டு குழந்தைகளுடன் வாழ்கிறாள். வறுமையில் வாடும் அப்பெண் தயிர் விற்கிறாள். அவ்வூரில் வியாபாரம் செய்யும் இளைஞன் 
ஒருவனுடன் பழக்கத்தை ஏற்படுத்திக் கொள்கிறாள். அவளது மூத்த மகன் பள்ளியின் உயர்நிலை முதல் வகுப்பில் படிக்கிறான். குடும்பத்தின் நிலையை உயர்த்த மீன் விற்கிறார். இக்காலத்தில் பள்ளியில் படிக்கும் பெண்ணைக் காதலிக்கிறான். பிறருக்கு 
இச்செய்தி தெரியவர அவமானப்படுகிறான். இவ்வேளையில் அவன் தாயின் கள்ளத்தொடர்பு வெளியில் தெரிய வருகிறது. ஒரு நாள் அவன் தாய் அவள் காதலனுடன் உடலுறவில் ஈடுபடுவதைக் காண்கிறான். கோபமுற்ற அவன் தன் சகோதரர்களின் முன்னிலையில் தாயைக் கொன்றுவிடுகிறான்.

### தமிழ்ச் சிறுமி

பள்ளியில் படிக்கும் தமிழ்ச் சிறுமி பேருந்தில் வீடுதிரும்பும்போது முதல் மாதவிடாயை அனுபவிக்கிறாள். இராணுவப் படையினரின் சாலையில் செல்லும் வாகனங்களைச் சோதனையிடும்போது இது தெரிய வருகிறது. போர் தீவிரமாகும் கிழக்கிலைங்கையில் வாழ்கிறாள் இப்பெண். இவளது தந்தை அலுவலராகவும் தாய் இல்லத்தரசியாகவும் இருகின்றனர். விடுதலைப் புலிகள் இலங்கையின் சிங்கள ஆதிக்க அரசிற்கு எதிரான தங்களின் போரை நியாயப்படுத்தியும், தனித் தமிழீழம் வேண்டியும் பள்ளிகளில் பாடம் நடத்துகின்றனர். ஒரு நாள் இந்தச் சிறுமியின் வீட்டிற்குள் நுழையும் விடுதலைப் புலிகள் 
இயக்கத்தினர் இவளது பெற்றோரிடம் பெருந்தொகையைத் தருமாறு விரட்டுகின்றனர். தரவில்லையென்றால் அந்தச் சிறுமி தங்கள் இயக்கத்தில் சேர்த்துக் கொள்ளப்படுவாள் எனக் கூறுகின்றனர். அன்றிரவு அவர்கள் அந்த வீட்டிற்கு வரும்போது சிறுமி 
தப்பிவிடுகிறாள். சிறுமி, பணம் இரண்டில் ஒன்றும் கிடைக்காததால் அவளது பெற்றோரைக் கொன்றுவிடுகின்றனர்.

மேற்கோள்கள்
-----------

வெளியிணைப்புகள்
---------------

* திரைப்படத்தின் இணையதளம்
**பிள்ளாநல்லூர் செட்டிக்குமார சுவாமி கோயில்** தமிழ்நாட்டில் நாமக்கல் மாவட்டம், பிள்ளாநல்லூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செட்டிக்குமார சுவாமி, வள்ளி தெய்வாணை சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. [[தை மாதம்]] தைப்பூசம் திருவிழாவாக நடைபெறுகிறது. கார்த்திகை மாதம் சூரசஹாரம் தேரோட்டம் நடைபெறுகிறது. புரட்டாசி மாதம் நவராத்திரி தெப்பத் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மருதுபாண்டியர் கல்லூரி** என்பது தஞ்சை மாவட்டத்திலுள்ள சுய நிதி கலை அறிவியல் கல்லூரி ஆகும்.  1996ஆம் ஆண்டில் அத்திவெட்டி கருமுத்து வள்ளி கல்வி அறக்கட்டளையால் இக்கல்லூரி நிறுவப்பட்டது. திருச்சிராப்பள்ளி பாரதிதாசன் பல்கலைக்கழக இணைவு பெற்ற இக்கல்லூரியினை தமிழ்நாடு அரசு அங்கீகரித்துள்ளது.

அறிமுகம்
--------

இந்திய பல்கலைக்கழக மானிய ஆணையம்(UGC)யால் அங்கீகரிக்கப்பட்ட கல்லூரி.

அமைவிடம்
--------

மருது பாண்டியர் கல்லூரி தஞ்சாவூர்-திருச்சிராப்பள்ளி சாலையில் தஞ்சை மாவட்ட ஆட்சியர் அலுவலகம் அருகே அமைந்துள்ளது..

படிப்புகள்
----------

இக்கல்லூரியில் இளங்கலை ஆங்கிலவியல், வணிகவியல் படிப்புகள் பல்வேரு பிரிவுகளில் பயிற்சி வழங்கப்பட்டு வருகின்றன.

வசதிகள்
-------

விளையாட்டு மற்றும் விளையாட்டுத் துறைகள் கொண்ட உட்புற அரங்கத்துடன் கூடுதலாக, அதிநவீன கணினி மற்றும் இணைய வசதிகள், நவீன பட்டறைகள் மற்றும் ஆய்வகங்கள், கருத்தரங்கு அரங்குகள், ஆடிட்டோரியங்கள் மற்றும் நூலகங்கள் உள்ளிட்ட சிறந்த உள்கட்டமைப்புகளை இந்த நிறுவனம் நிறுவியுள்ளது.

துணை நிறுவனங்கள்
----------------

* மருதுபாண்டியர் ஆசிரியர் பயிற்சி நிறுவனம்.
* மருதுபாண்டியர் கல்வியியல் கல்லூரி.
* மருதுபாண்டியர் ஆசிரியர் பயிற்சி நிறுவனம்.
* பாரதிதாசன் ஆசிரியர் பயிற்சி நிறுவனம்.

மேற்கோள்கள்
-----------

1. ↑
2. ↑
3. ↑
4. ↑
|  நெடுங்குழு → | 4 |
| --- | --- |
| ↓  கிடை வரிசை |
| **4** | Nickel, electrolytic made, 99.9% pure28Ni |
| **5** | Palladium crystal46Pd |
| **6** | Platinum nugget78Pt |
| **7** | 110Ds |

**நெடுங்குழு 10**  உள்ள தனிமங்களை நிக்கல் தொகுதி தனிமங்கள் என்று அழைக்கப்படுகிறது. இக்குழுவில் இடை நிலை உலோகங்களான நிக்கல்(Ni), பலேடியம்(Pd),பிளாட்டினம்(Pt), டார்ம்சிட்டாட்டியம்(Ds) ஆகிய நான்கும் இருக்கின்றன. இதில் மெய்ட்னீரியமின் எல்லா ஓரிடத்தான்களும் கதிரியக்கப் பண்புகளை கொண்டுள்ளது. இயற்கையாக கிடைக்கப்படாத இவை மிகச் சிறிய அளவில் உற்பத்தி செய்யப்பட்டுள்ளது.
எல்லா நெடுங்குழுக்களை போலவே இங்கும் எதிர்மின்னி அமைப்பில், இறுதிக் கூட்டில் எல்லா தனிமங்களும் ஒரு எதிர்மின்னியை கொண்டுள்ளது. அனால் அதிசயக்கும் விதமாக பலேடியம் மட்டும் பதினெட்டு எதிர்மின்னிகளை கொண்டுள்ளது. 

|  அணு எண் | தனிமம் | ஒரு கூட்டில் உள்ள எதிர்மின்னிகள் |
| --- | --- | --- |
| 28 | நிக்கல் | 2, 8, 17, 1 |
| 46 | பலேடியம் | 2, 8, 18, 18 |
| 78 | பிளாட்டினம் | 2, 8, 18, 32, 17, 1 |
| 110 | டார்ம்சிட்டாட்டியம் | 2, 8, 18, 32, 32, 17, 1 |

நெடுங்குழு 10 உள்ள தனிமங்கள் பெரும்பாலும் வெள்ளை அல்லது வெளிர் சாம்பல் நிறத்தில் உள்ளது. எளிதில் கருக்காத இவை மினுமினுக்கும் ஆற்றல் உடையது. இவை பெரும்பாலும் மின்னியல் பயன்பாட்டிற்கும் , கலப்புலோகம் தயாரிக்கவும், வேதியியல் வினைவேகமாற்றியாகவும், ஆபரணம் செய்யவும் பயன்படுத்தப்படுகிறது. 

| * பா
* உ
* தொ
தனிம அட்டவணை |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 |  | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca |  | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |  | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| S-வலயக்குழு | F-வலயக்குழு | D-வலயக்குழு | P-வலயக்குழு |

 |

 |
**செர்வண்டைட்டு** *(Cervantite)* என்பது Sb3+Sb5+O4 என்ற மூலக்கூற்று வாய்ப்பாடுடன் கூடிய ஒரு  வேதிச் சேர்மமாகும். இது ஆண்டிமனி என்ற தனிமத்தின் ஆக்சைடு தாதுப்பொருளாகும்.

1850 ஆம் ஆண்டில் முதன்முதலாக இக்கனிமம் எசுப்பானியாவில் உள்ள செர்வண்டேசு , சியாரா டெ ஆங்கரேசு, உலூகோ மற்றும் கலீசியா போன்ற இடங்களில் காணப்பட்டதாக விவரிக்கப்படுகிறது. கண்டெடுக்கப்பட்ட இடத்தின் பெயரால் இக்கனிமம் அழைக்கப்படுகிறது. இக்கனிமத்தின் கண்டுபிடிப்பு சந்தேகத்தின் அடிப்படையில் முதலில் அங்கீகரிக்கப்படாமல் பின்னர் 1862 ஆம் ஆண்டில் செர்பியாவில்  உள்ள சயாகா இசுடோலிசு மாவட்டத்தில் கண்டறியப்பட்ட பிறகுதான் அங்கீகரிக்கப்பட்டது. ஆண்டிமனி காணப்படும் இரண்டாம் நிலை கனிமப்பொருளாக இது கருதப்படுகிறது. இசிடிப்னைட் முதல்நிலைக் கனிமப்பொருள் என்பது குறிப்பிடத்தக்கது ஆகும். 

செர்வண்டைட் மற்றும் வேலண்டினைட் கனிமங்கள், சீனாவில் உள்ள ஊனான் மாகாணத்தின் சிக்குவான்சான் சுரங்கத்தில் இசிடிப்னைட் கனிமத்திற்கு மாற்றாக எடுக்கப்படுகிறது.(படம்: 16.1 x 5.0 x 3.0 செ.மீ).

மேற்கோள்கள்
-----------

1. 1 2 3  Handbook of Mineralogy
2. 1 2  Mindat.org
3. ↑  Webmineral data

| * பா
* உ
* தொ
அந்திமனி சேர்மங்கள் |
| --- |
| ஆண்டிமனி (III) | 
* SbBr3
* Sb(C2H3O2)3
* SbCl3
* SbF3
* Sb4O4(OH)2(NO3)2
* SbH3
* SbI3
* Sb2O3
* Sb2S3
* Sb2(SO4)3
* Sb2Se3
* Sb2Te3

 |
| ஆண்டிமனி (III,V) | 
* Sb2O4
* Sb3+Sb5+O4

 |
| ஆண்டிமனி (V) | 
* SbCl5
* SbF5
* Sb2O5
* Sb2S5

 |
**சைக்காலஜி டுடே** என்பது அமெரிக்காவில் வெளிவரும் ஆங்கில இரு மாத ஒரு முறை இதழ் ஆகும். 
சிக்காகோ பல்கலைக் கழகத்தில் படித்து ஆய்வுப் பட்டம் பெற்ற நிக்கலஸ் சார்னி என்பவர் இந்த இதழை 1967 மே மாதம் முதல் ஆசிரியர் பொறுப்பில் இருந்து வெளியிட்டார்.

மனிதர்களின் நடத்தை இயல்புகள், நரம்பியல், பாலியல் பெற்றோர்களின் கவலை, குழந்தை வளர்ப்பு முறைகள் போன்ற 
பல்வேறு உளவியல் தொடர்பான கட்டுரைகள் இந்த இதழில் இடம் பெறுகின்றன.

பல்வேறு உளவியல் நிபுணர்கள், மன நோயியல் மருத்துவர்கள் மாந்தவியல் அறிஞர்கள், சமூகவியலாளர்கள், அறிவியல் இதழாளர்கள் இந்த சைக்காலாஜி டுடே இதழில் கட்டுரைகள் எழுதினார்கள். இதன் தற்போதைய முதன்மை ஆசிரியர் கஜா பெரினா என்னும் பெண்மணி ஆவார்.

மேற்கோள்
--------

1. ↑  Bruce V. Lewenstein (1987). "Was There Really a Popular Science" Boom"?". *Science, Technology, & Human values*.. பார்த்த நாள்: 24 June 2016.
2. ↑   "Psychology Today". *Encyclopædia Britannica*. (2013).
3. ↑  Perina, Kaja. "Psychology Today: Experts". *Psychology Today*. Sussex Publishers, LLC. 27 February 2014 அன்று பார்க்கப்பட்டது.
வங்காளதேசத்தில் செர்பூர் மாவட்டத்தின் அமைவிடம்
**செர்பூர் மாவட்டம்** (Sherpur District) (வங்காள மொழி: শেরপুর জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் மைமன்சிங் கோட்டத்தில் அமைந்துள்ளது. வங்காளதேசத்தின் வடக்கில் அமைந்த இம்மாவட்டத்தின் நிர்வாகத் தலைமையிடம் **செர்பூர்** நகரத்தில் அமைந்துள்ளது.

நாட்டின் தலைநகரமான டாக்காவிலிருந்து 198 கிலோ மீட்டர் தொலைவில் வடக்கே இம்மாவட்டம் அமைந்துள்ளது.

மாவட்ட எல்லைகள்
---------------

செர்பூர் மாவட்டத்தின் வடக்கில் இந்தியாவின் மேகாலயா மாநிலமும், தெற்கில் ஜமால்பூர் மாவட்டமும், கிழக்கில் மைமன்சிங் மாவட்டமும், மேற்கில் ஜமால்பூர் மாவட்டம் எல்லைகளாக உள்ளது.

மாவட்ட நிர்வாகம்
----------------

1364.67 சதுர கிலோ மீட்டர் பரப்பு கொண்ட செர்பூர் மாவட்டம் ஐந்து துணை மாவட்டங்களைக் கொண்டுள்ளது. அவைகள்: ஜெனய்கட்டி, நக்ளா, நலிதாபரி, செர்பூர் மற்றும் ஸ்ரீபர்தி ஆகும். மேலும் இம்மாவட்டத்தில் ஐம்பத்தி இரண்டு கிராம ஒன்றியக் குழுக்களும், 434 வருவாய் கிராமங்களும், 695 கிராமங்களும் உள்ளது. இம்மாவட்டத்தின் அஞ்சல் சுட்டு எண் 2100 ஆகும். தொலைபேசி குறியிடு எண் 0931 ஆகும். இம்மாவட்டம் மூன்று நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

இம்மாவட்டம் வேளாண்மைப் பொருளாதாரத்தை நம்பியுள்ளது. இங்கு கோங்சா ஆறு, பழைய பிரம்மபுத்திர ஆறு, வகாய் ஆறு, பதாய் ஆறு, கங்சா ஆறு, சோமேஸ்வரி ஆறு, மலிஜ்கி ஆறு, நேத்தாய் போன்ற ஆறுகள் பாய்வதால் நீர் வளமும், மண் வளமும் கொண்டுள்ளது.
இம்மாவட்டத்தில் நெல், சணல், கோதுமை, நிலக்கடலை, எண்ணெய் வித்துக்கள், மா, சோளம், கரும்பு உருளைக்கிழங்கு, மிளகு போன்றவைகள் பயிரிடப்படுகிறது.

மக்கள் தொகையியல்
----------------

1364.67 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 13,58,325 ஆக உள்ளது. அதில் ஆண்கள் 6,76,388 ஆகவும், பெண்கள் 6,81,937 ஆகவும் உள்ளனர். பாலின விகிதம் 99 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 995 நபர்கள் வீதம் வாழ்கின்றனர். மாவட்ட சராசரி எழுத்தறிவு 37.9 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***செர்பூர் மாவட்டம்***   
என்பதின் ஊடகங்கள் உள்ளன. 


1. ↑  Sherpur District, Bangladesh
2. ↑  AKM Reazul Hasan (2012). "Sherpur District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
3. ↑  Community Report Sherpur Zila June 2012 
[*தொடர்பிழந்த இணைப்பு*]

25°00′N 90°00′E﻿ / ﻿25.00°N 90.00°E﻿ / 25.00; 90.00
இலியா ரெபின் எழுதிய *சட்கோ*
**செர்னாவா** (*Chernava*)(குறுந்தொகை: **Chernavushka**; உருசியம்: Чернава, Чернавушка) என்பவர் உருசிய நாட்டுப்புறக் கதைகளில், மோர்ஸ்கோய் ஜாரின் (கடல் ஜார்) மகள் (அல்லது, சில பதிப்புகளின்படி, மருமகள்),. இதே பெயரில் ஆற்றின் ஆவி மற்றும் ஆளுமை குறிப்பிடப்படுகிறது. இவர் ஒரு கடற்கன்னி. இவருடைய தலை மற்றும் மேல் உடல் மனிதனுடையது. அதே சமயம் கீழ் உடல் ஒரு மீனின் வால் போன்றது. செர்னாவா சட்கோவின் காவியத்தில் தோன்றியதன் மூலம் பிரபலமானவர்.

*சட்கோவில்*
-----------

சட்கோ *பைலினாவில்*, செர்னாவா 900 தேவதைகளில் ஒருவராகத் தோன்றுகிறார். அரண்மனையில் பணிப்பெண்ணாக பணிபுரியும் சிறிய, சுறுசுறுப்பான மற்றும் இளம் பெண் என்று விவரிக்கப்படுகிறார். மோர்ஸ்கோய் ஜார் சட்கோவுக்கு ஒரு புதிய மணமகளை வழங்கியபோது, சாட்கோ செர்னாவாவை அழைத்துச் சென்று அவர் அருகில் படுத்துக் கொண்டார். இவர்களது திருமண இரவில் இவளை சாட்கோ தொடவில்லை. சாட்கோ அசந்து தூங்கிக் கொண்டிருந்தபோது, செர்னாவா நதியாக மாறி, மனித உலகிற்குச் சேவையாற்றச் சென்றார். செர்னாவா ஆற்றின் கரையில் எழுந்தது தனது முதல் மனைவியுடன் மீண்டும் இணைந்தார்.

### நூல் பட்டியல்

* Fedorovich, Alexander Hilferding (1873), *Onegsky byliny, recorded by Alexander Fedorovich Hilferding in the summer of 1871*, The Imperial Academy of Sciences, ISBN 978-5-4460-3959-3

* Dixon-Kennedy, Mike (1998), *Encyclopedia of Russian and Slavic Myth and Legend*, Santa Barbara, California: ABC-CLIO, ISBN 9781576070635

* Bailey, James (2015), *An Anthology of Russian Folk Epics*, Routledge, ISBN 978-1317476924

வெளி இணைப்புகள்
---------------

* க்ராட்கோ சோடர்ஜானி மற்றும் இஸ்டோரிய சோஸ்டானிய ஓபர்டி ரிம்ஸ்கோ-கோர்சகோவா «சாட்கோ» இல் சேட் «பெல்காண்டோ. Ru» (ரஷ்ய மொழியில்)
* பைலினா «சட்கோவ் கோராப்ல் ஸ்டால் நா மோரே» (ரஷ்ய மொழியில்)
* பைலினா "சட்கோ" (ரஷ்ய மொழியில்)
* *சட்கோ* தி *பைலினா*
* உரைநடை பதிப்பு
* *ஓல்ட் பீட்டரின் ரஷ்ய கதைகளில்* ஆர்தர் ரான்சம் சேகரித்த *சாட்கோ*
* *பழைய பீட்டரின் ரஷ்யக் கதைகளில்* ஆர்தர் ரான்சம் என்பவரால் சேகரிக்கப்பட்ட *சாட்கோ*, librivox.org ஆடியோ புத்தகமாக.

மேற்கோள்கள்
-----------

1. ↑  Fedorovich 1873.
2. ↑  Dixon-Kennedy 1998.
3. ↑  Bailey 2015.
**ஐஓஎஸ் 4** அப்பிள் நகர்பேசி இயங்குதளத்தின் நான்காம் பதிப்பாகும். இந்த இயங்குதளம் மூலம் ஐபோன் மற்றும் ஐபோட் டச் ஆகியவை இயக்கப்படுகின்றன. ஜூன் 21, 2010இல் வெளியிடப்பட்ட இந்தப் பதிப்பின் பின்னர் இது வரை ஐபோன் ஓஎஸ் என்று அழைக்கப்பட்ட இயங்குதளம் ஐஓஎஸ் என்று சுருக்கமாக அழைக்கப்பட்டது. இந்த பதிப்பின் முக்கியமான ஒரு அம்சமாக ஐபோட் பயனர்கள் இந்த இயங்குதளத்திற்காக எந்தவிதக் கட்டணங்களையும் செலுத்தத்தேவையில்லை என்று அப்பிள் அறிவித்தது.

முதலாவது ஐபோன் மற்றும் இரண்டாம் தலைமுறை ஐபோட் டச் ஆகிய கருவிகளில் இந்த இயங்குதளம் இயங்கமாட்டாது என்பதையும் குறிப்பிட வேண்டும். மேலும் இந்தப்பதிப்பின் மூலம் நவீன இயங்குதளங்களில் உள்ள ஒரு இயல்பான பல்வேறு செயற்பாடுகளை ஒரே நேரத்தில் செய்யும் செயலையும் இந்த இயங்குதளத்தின் மூலம் செய்துகொள்ள முடியும்.

மேற்கோள்கள்
-----------

1. ↑  "iOS 5 available now, makes the iPhone 4 feel completely new". *venturebeat.com/*.
  



|  **ஐஓஎஸ் இயங்குதளங்கள்** | ஏனைய மோதிரங்களை ஆளும் மாய மோதிரம் |
| --- | --- |
| ஐபோன் ஓஎஸ் 1 | ஐபோன் ஓஎஸ் 2 |ஐபோன் ஓஎஸ் 3 | ஐஓஎஸ் 4 | ஐஓஎஸ் 5 |ஐஓஎஸ் 6 |ஐஓஎஸ் 7 |ஐஓஎஸ் 8 |ஐஓஎஸ் 9 |
வேதியியல் தொழிற்சாலைகளில் பெரும்பாலும் அனைத்து வேதியியல் வினைகளுக்கும் உயர் வெப்பநிலை தேவைப்படுகிறது. உயர் வெப்பநிலையை உருவாக்க சுடர் உலைகள் (flame reactors) பயன்படுத்தப்படுகின்றன. சுடர் உலைகளில் வெப்ப உமிழ் வினையின் (exothermic reaction) மூலமாக உயர் வெப்பத்தை உருவாக்குகின்றன. இதனை மீநுண்-துகள் சேர்க்கையிலிருந்து (nano-particle synthesis) அணு பதனிடுதல் (nuclear processing) வரைப் பயன்படுத்தலாம். 

மும்பையின் பாபா அணு ஆராய்ச்சி மையத்தில் (BARC) உள்ள வேதியியல் தொழினுட்பப் பிரிவில் ஒரு சோதனைக்காக ஃபுளோரின் இயற்று அமைப்பைக் (flourine generation system) கொண்ட எச்2 - எப்2 சுடர் உலையை (H2-F2 flame reactor) அமைத்துள்ளனர். இதனுடன் ஊட்டல் அமைப்பும் (feeding system), கழுவல் அமைப்பும் (scrubbling system) சேர்த்துக் கட்டமைத்துள்ளனர். இதில் பயன்படுத்தும் வாயுக்கள் பெரும்பாலானவை நச்சுத்தன்மையும், வெடிக்கக்கூடியதாகவும் இருக்கும். பாதுகாப்பு மற்றும் கட்டுப்பாட்டுக்கு தேவையானது அனைத்து முன்னேற்பாடுகளும், வழிமுறைகளையும் செய்தாயிற்று. செயல்முறை காரணிகள் (process parameters) வெப்பநிலை தேவைக்கு ஏற்ப இசைவித்தாயிற்று. முற்றுத் தயாரிப்பின் (final product) ஒட்சைடு தொற்றுதல் (oxide contamination) விரும்பத்தக்கதாய் இல்லாத வேதியியல் வினைகளுக்கே இது பெரும்பாலும் ஒரு சுடர் வெப்ப மூலமாக (source) பயன்படுகிறது. 

சுடர் உலை தொழினுட்பத்தினால் தேவையான வேதியியல் வினைகளின் எண்ணிக்கையை குறைவானதாகவே இருக்கிறது, மேலும் நாம் விரும்பும் தரத்தில் பொருளை தயாரிக்கவும் முடிகிறது.

### ஆய்வின் வரலாறு

எச்2 - எப்2 வினையை பெரும்பாலும் நீரியம் (ஐதரசன்) புளோரின் சீரொளியை நோக்கியே ஆய்வு நடந்துள்ளது [Chen et al. (1975), Kapralova et al. (1976), Kim and Cho (1994)]. சில ஆய்வுகளே இதனை வேதியியல் மற்றும் அணுவியல் தொழிற்சார்ந்ததாக இருக்கிறது. இவை வெடிக்கக்கூடிய பண்புகள் கொண்டன என்பதற்கான தகவல் கிடைத்தது. 1955 இல் கோர்சி (Groose) மற்றும் கிர்சென்பாவம் (Kishenbaum) என்பவர் ஒரு அறையின் வெப்பநிலையில் கூட புளோரின் வாயுவை நீரிய மண்டலத்தில் பரவச்செய்தால் தானாக எரிபற்றக் கூடியதாகும் என்பதை அறிவித்தார். பிறகு 1951 இல் வில்சன் எட் அல் என்பவர் இரண்டு தனிமங்களின் வெவ்வேறு நிலையில், வெவ்வேறு கலவையில் அதன் சுடர் வெப்பநிலை எவ்வாறு இருக்கும் என அட்டவணைப் படுத்தினார். 1969 இல் பாசவ் எட் அல் என்பவர் அதன் சங்கிலித்தொடர்பை விவரித்தார். 

செப்டம்பர் 2011 இல் ஏ.கே திவாரி மற்றும் சி.எஸ். ஆர் பிரசாத் ஆகியோர் முதன் முதலில் இவ்வினையைக் கொண்டு சுடர் உலை உருவாக்குவது பற்றிய ஆய்வை வெளியிட்டார்கள்.

மேற்கோள்கள்
-----------

* BARC Newsletter, ISSN 0976-2108, Issue No. 326, May - June 2012, V

* Influence of Excess Hydrogen and Nitrogen on Temperature Distribution of a Hydrogen-Fluorine Flame Reactor Tiwari, A. K.; Prasad, C. S. R.; Patkar, V. C.; Patwardhan, A. W.; Gantayet, L. M. Combustion Science and Technology, Volume 183, Number 9, September 2011 , pp. 883-896(14)
ஓரினயிணைவியாதல் (Homoassociation) என்பது அமிலம் – காரம் வேதியியலில் ஒரு காரமும் அதனுடைய இணை அமிலமும் ஐதரன் பிணைப்பு மூலமாக கொண்டுள்ள இணைவைக் குறிக்கிறது. இச்சொல்லாட்சியானது ஐயுபிஏசி இன் சொல்லாகும். ஓரின இணைத்தல் என்ற சொல்லாட்சியும் சிலவிடங்களில் பயன்படுத்தப்படுகிறது. ஆனால், இது தெளிவற்றதாக உள்ளது ஏனெனில் கரிம வேதியியலில் ஒன்றுவிட்ட பிணைப்புத் திட்டம் என்றவொரு சொற்பிரயோகமும் வழக்கத்தில் உள்ளது.

பொதுவாக ஓரினயிணைவியாதலின் விளைவாக ஒரு அமிலத்தின் அமிலத்தன்மை அதனாலேயே அதிகரித்துக்கொள்ளப்படுகிறது. உயர் அடர்த்தி நிலைகளில் இச்செயல்விளைவு வலியுறுத்தப்படுகிறது. அதாவது ஓர் அமிலத்தின் அயனியாக்கல் பண்பானது அதன் அடர்த்தியுடன் நேரியல் சாராமல் வேறுபடுகிறது. ஆதார அமிலத்துடன் அதனுடைய இணை காரம் ஐதரசன் பிணைப்பு வழியாக நிலைப்படுத்திக் கொள்ளும்போது இவ்விளைவு தோன்றுகிறது. நன்கு அறியப்பட்ட உதாரணமாக ஐதரோபுளோரிக் அமிலத்தைக் கூறலாம். குறிப்பாக இவ்வமிலம் அடர்த்தியாக இருக்கும் போதைவிட நீர்த்த நிலையில் வலிமையான அமிலமாக உள்ளது. 

2 HF {\displaystyle \rightleftharpoons } H2F+ + F− (ஐதரோபுளோரிக் அமிலம் தன்னயனியாக்கம்) ]])
HF + F− {\displaystyle \rightleftharpoons } HF2− ((ஓரினயிணைவியாதல்)
ஒட்டுமொத்தமாக,:

3 HF {\displaystyle \rightleftharpoons } HF2− + H2F+
இரட்டைபுளோரைடு எதிர்மின் அயனி (HF2−) HF இன் அயனியாக்கலை F−.அயனியை நிலைப்படுத்துவதன் மூலமாக ஊக்குவிக்கிறது. ஐதரோபுளோரிக் அமிலத்தின் அயனியாக்கல் மாறிலியின் பொதுமதிப்பான (10−3.15) அடர்த்தியான HF கரைசலில் குறைக்கப்படுகிறது. 
நீரிலா கரைசல்களில் பிரிகைவீதம் குறைவாக இருப்பதால் இந்த ஓரினயிணைவியாதல் விளைவு பெரும்பாலும் அதிகமாக நிகழ்கிறது. கார்பாக்சிலிக் அமிலங்களும் பீனால்களும் இப்பண்பை வெளிப்படுத்துகின்றன. உதாரணம்: சோடியம் ஈரசிட்டேட்டு

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Homoassociation". *Compendium of Chemical Terminology* Internet edition.
2. ↑  Izutsu, compiled by Kosuke (1990). *Acid-base dissociation constants in dipolar aprotic solvents*. Oxford: Blackwell Scientific Publications. பன்னாட்டுத் தரப்புத்தக எண்:9780632028757. .
3. ↑  Kütt, Agnes; Leito, Ivo; Kaljurand, Ivari; Sooväli, Lilli; Vlasov, Vladislav M.; Yagupolskii, Lev M.; Koppel, Ilmar A. (March 2006). "A Comprehensive Self-Consistent Spectrophotometric Acidity Scale of Neutral Brønsted Acids in Acetonitrile". *The Journal of Organic Chemistry* **71** (7): 2829–2838. doi:10.1021/jo060031y.
சதுரங்க விளையாட்டில், **கிராண்ட்மாஸ்டர்**  (Grandmaster) என்ற பட்டம் அவ்விளையாட்டை ஒழுங்குபடுத்தும் பன்னாட்டு சதுரங்கக் கூட்டமைப்பினால் சதுரங்க விளையாட்டாளர்களுக்கு வழங்கப்படும் விருதாகும். உலக வாகையாளர் பட்டத்தைத் தவிர இந்த அமைப்பு வழங்கும் மிக உயரிய பட்டம் இதுவேயாகும். இந்த நிலையை எய்தியவர் தம் வாழ்நாள் முழுமையும் இப்பட்டத்தை தக்க வைத்துக் கொள்ளலாம். சதுரங்க குறிப்பேடுகளில் இது பொதுவாக **ஜிஎம்** என சுருக்கமாகக் குறிப்பிடப் படுகிறது. சில நேரங்களில் பன்னாட்டு கிராண்ட் மாஸ்டர் என்பதன் சுருக்கமாக ஐஜிஎம் எனவும், குறிப்பாக பழைய நூல்களில், பயன்படுத்தப்படுகிறது. 

கிராண்ட் மாஸ்டர், பன்னாட்டு மாஸ்டர், மற்றும் பிடீ மாஸ்டர் என்பன ஆண்களுக்கும் பெண்களுக்கும் பொதுவானவை. 1978இல் நோனா கேப்ரின்டாஷ்விலி முதல் பெண் ஜிஎம்மாக பட்டம் பெற்றார். உலகப் பெண்கள் வாகையர் பட்டத்தை வென்ற இவருக்கு ஃபிடீ இந்தப் பட்டதை சிறப்பு விலக்காக அளித்தது. ஆண்களுடன் விளையாடி இந்தப் பட்டத்தை வென்ற முதல் பெண்மணி சூசன் போல்கர் ஆவார். இவர் 1991இல் இந்தச் சாதனையை நிகழ்த்தினார். 2000ஆம் ஆண்டிலிருந்து முதல் பத்து இடங்களில் உள்ள பெண்களில் பெரும்பாலோர் ஜிஎம் பட்டம் பெற்றவர்களாவர். 

பெண்களுக்கெனத் தனிப்பட்ட பட்டமாக *பெண்கள் கிராண்ட் மாஸ்டர்* (WGM) என்ற பட்டமும் ஃபிடீ மாஸ்டர் நிலைக்கும் பன்னாட்டு மாஸ்டர் நிலைக்கும் இடைப்பட்ட நிலையில் உள்ள பெண்களுக்கு வழங்கப்படுகிறது.

வரலாறு
------

சதுரங்கம் தொடர்பில் கிரான்ட்மாஸ்டர் என்னும் பயன்பாடு, 1838ம் ஆண்டில் "பெல்ஸ் லைஃப்" என்னும் விளையாட்டு வார இதழில் காணப்பட்டது. அவ்வெளியீட்டில், வில்லியம் லூயிசு என்பவரை "எமது முன்னைய கிராண்ட்மாஸ்டர்" எனக் குறிப்பிட்டிருந்தனர். லூயிசும் பின்னாளில் பிலிடோர் என்பவரை கிராண்ட்மாஸ்டர் எனக் குறிப்பிட்டார். இப்பெயர் வேறு சில சதுரங்க விளையாட்டு வீரர்களுக்கும் பயன்படுத்தப்பட்டது.

குறிப்புக்கள்
-------------

1. 1 2  Hooper, David; Whyld, Kenneth (1992), *The Oxford Companion to Chess* (2 ed.), ஒக்ஸ்போர்ட் பல்கலைக்கழகப் பதிப்பகம், p. 156, ISBN 978-0-19-280049-7

வெளி இணைப்புகள்
---------------

* "Requirements for FIDE Titles" from the FIDE Handbook
* "World Top Chess players" FIDE
**காஞ்சிப் பெரியவர் மகா மண்டபம்**, தமிழ்நாட்டின் காஞ்சிபுரம் நகராட்சியின் ஓரிக்கைப் பகுதியில் பாயும் பாலாற்றங்கரையில் காஞ்சி சங்கர மடத்தின் 68-வது மடாதிபதியான சந்திரசேகர சரசுவதி நினைவாக 2011-ஆம் ஆண்டில் நிறுவப்பட்ட கருங்கல் மண்டபம் ஆகும். இம்மண்டபத்தில் காஞ்சிப் பெரியவர் சந்திரசேகர சரசுவதியின் கருவறை அமைந்துள்ளது. மகா மண்டப வளாகம் 12 ஏக்கர் பரப்பளவு கொண்டது. இம்மகா மண்டபம் முதல் குடமுழுக்கு 3 பிப்ரவரி 2011 அன்று காஞ்சி சங்கர மடத்தின் 69-வது மடாதிபதி ஜெயந்திர சரஸ்வதி தலைமையில் நடைபெற்றது. இரண்டாவது குடமுழுக்கு காஞ்சி சங்கர மடத்தின் 70-வது மடாதிபதி விசயேந்திர சரசுவதி தலைமையில் 22 சூன் 2018 அன்று நடைபெற்றது.

முழுவதும் கருங்கற்களால் கட்டப்பட்ட மகா மண்டபம், 100 அழகிய சிற்ப வேலைபாடுகளுடன் கூடிய கல் துாண்களைக் கொண்டது. இது மகா சுவாமியின் 100 வயதை குறிப்பிடுவதாக உள்ளது. சேர, சோழ, பல்லவர் கால கட்டக்கலை முறைப்படி இரண்டு குதிரை, சிங்கம், அதன் வாயில் உருளும் பந்து உள்ளது. மகா மண்டபத்தின் பாவுக் கற்களின் நடுவில் கற்சங்கிலியும் தொங்கவிடப்பட்டுள்ளது. மகா மண்டபத்தின் சந்திரசேகர சரசுவதியின் கருவறை மேல் 100 அடி உயர விமானம் கொண்டுள்ளது.

இங்குள்ள நந்தி மண்டபம் 16 தூண்களைக் கொண்டது. இந்த மண்டபத்தில் 50 டன் எடையில் ஒரே கல்லால் ஆன நந்தி சிலை உள்ளது. நந்தி மண்டபம் அருகே 45 அடி உயரத்தில் ஒரே கல்லால் ஆன தீப ஸ்தம்பம் அமைக்கப்பட்டுள்ளது. மகா மண்டபத்தின் முகப்பில் உள்ள 48 அடி உயரம் கொண்ட ராஜகோபுரமும் கருங்கல்லால் கட்டப்பட்டுள்ளது.

மகா மண்டபத்தை சுற்றி 12 அடி அகலத்திற்கு கருங்கல் நடைபாதை அமைக்கப்பட்டுள்ளது. மகா மண்டப குளம் எண்கோணத்தில் வடிவமைத்து கட்டப்பட்டுள்ளது. அதன் நடுவே யாழி மண்டபம் அமைக்கப்பட்டுள்ளது.

மணி மண்டபம் தர்சன நேரம்
-----------------------

* காலை: 8 மணி முதல் மதியம் 12.30 வரை
* மாலை: 4.00 மணி முதல் 7.30 மணி வரை

மகா மண்டபம் அடையும் வழி
-----------------------

காஞ்சிபுரத்திலிருந்து 3 கிலோ மீட்டர் தொலைவில் உத்திரமேரூர் சாலையில் ஓரிக்கை பகுதியில் அமைந்துள்ளது. அஞ்சல் சுட்டு எண் 631601

மேற்கோள்கள்
-----------

1. ↑   The Mahakumbabishekam of Sri Paramacharya Manimandapam
2. ↑  ஓரிக்கை மகா மண்டபம் கும்பாபிசேகம்
3. ↑  ஆன்மிக புகழ் பரப்பும் ஓரிக்கை மகா மண்டபம்
4. ↑  Kanchi perivar manimandapam kovil

வெளி இணைப்புகள்
---------------

* மகா மண்டபத்தின் இணையதளம்
**பெ. நா. அப்புசாமி** (திசம்பர் 31,1891-மே 16,1986) தமிழ்நாட்டின் நெல்லை மாவட்டத்தில் உள்ள பெருங்குளத்தில் பிறந்தவர். அறிவியல் தமிழ் முன்னோடி, தொழிலால் வழக்கறிஞர். தமிழ் , ஆங்கிலம், சமசுகிருதம் ஆகிய பன்மொழிப் புலமை கொண்ட இவர் அறிவியல் தமிழுக்காக 70 ஆண்டுகள் தொண்டாற்றினார். தனது இறுதி மூச்சு அடங்கும் அன்று கூட இவர் பத்திரிக்கைக்கு எழுதி அனுப்பிவிட்டே மறைந்தார்

படைப்புகள்
----------

பல அறிவியல் நூல்களைத் தமிழில் மொழிபெயர்த்தவர். **பேனா** என்ற புனைபெயரில் பல நூல்களை எழுதினார். இவர் 25 அறிவியல் நூல்களை மொழிபெயர்த்துள்ளார்.

* மின்சாரம் (நூல்)
* வானக்காட்சி (நூல்)
* இன்றைய விஞ்ஞானமும் நீங்களும் (நூல்)
* அணுசக்தியின் எதிர்காலம் (நூல்)
* ராக்கெட்டும் துணைக்கோள்களும் (நூல்) பாரதியார் கவிதைகள், சங்கப்பாடல்கள் சிலவற்றை ஆங்கிலத்தில் மொழிபெயர்த்துள்ளார். இசையில் ஆர்வம் கொண்டவர். அறிவியல் தமிழுக்காக 70 ஆண்டுகள் தொண்டாற்றியவர். தமிழில் வெளிவந்த முதல் அறிவியல் இதழான தமிழ் நேசன் இதழில் பல கட்டுரைகள் எழுதியுள்ளார். அறிவியல் தமிழர் என்று போற்றப்படுபவர். மதுரைப் பல்கலைக் கழகத்தில், தமிழ்ப்பேரவைச் செம்மல் எனும் பட்டம் பெற்றுள்ளார்.
* சர்வதேச விஞ்ஞானிகள்
* அறிவியல் கதைகள், போன்ற நூல்களையும் எழுதியுள்ளார்.

மொழிபெயர்ப்புகள்
----------------

அறிவியல் நூல்கள் மட்டும் அல்லாது, பாரதியார் கவிதைகள்,  சங்கப் பாடல்கள் ஆங்கிலத்தில் மொழிபெயர்த்திருக்கிறார்.

  

1. சுதந்திரத் தியாகிகள் (ஹென்றி ஸ்டீல் காம்மெஜர்) (1965-ஜோதி நிலையம்)

இசைத் துறை
----------

இசையில் ஆர்வம் கொண்டிருந்த இவர், பல இசை விமர்சனக் கட்டுரைகளையும் எழுதியுள்ளார்.

மேற்கோள்கள்
-----------

1. ↑  இருபதாம் நூற்றாண்டில் அறிவியல் தமிழ்

வெளியிணைப்புகள்/ உசாத்துணைகள்
-----------------------------

* அறிஞர் பெ.நா.அப்புசாமி அவர்கள் நூற்றொகை
[*தொடர்பிழந்த இணைப்பு*]
* தினமலர் கட்டுரை
* 'பேனா' அப

பொதுத் தமிழ் மேல்நிலை- முதலாம் ஆண்டு, தமிழ்நாடு அரசு பாடநூல் கழகம் -2018
**பெ.நா. அப்புசாமி அறிவியல் தமிழ் விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக அளிக்கப்படும் தமிழ்ப் பேராய விருதுகளில் ஒன்றாகும். தமிழில் வெளியான சிறந்த அறிவியல் நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுவார். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையும், பாராட்டுச் சான்றிதழும் அளிக்கப்படுகின்றன.

விருது பெற்ற நூல்கள்
--------------------

| ஆண்டு | நூலின் பெயர் | நூலாசிரியர் | நூல் வெளியீடு |
| --- | --- | --- | --- |
| 2012 | வலிய எலும்பே வலுவழுப்பான மூட்டே | கோ. அன்பழகன் | தமிழ்முனை பதிப்பகம் |
| 2013 | நேனோ - அடுத்தபுரட்சி | மோகன் சுந்தரராசன் | தேசிய புத்தக அறக்கட்டளை |
| 2014 | நீரிழிவு நோய் முதல் புற்றுநோய் வரை உணவு மருத்துவம் | சு. நரேந்திரன் | கற்பகம் பதிப்பகம் |
| 2015 | நெட்வொர்க் தொழில்நுட்பம் | மு. சிவலிங்கம் | பாரதிபகத் பதிப்பகம் |
| 2016 | சர்க்கரை நோயுடன் வாழ்வது இனிது | கு. கணேசன் | சூரியன் பதிப்பகம் |
| 2017 | நீர் மேலாண்மை | ப.மு. நடராஜன் | உலகத் தமிழாராய்ச்சி நிறுவனம் |
|
**காமினி பொன்சேகா** (*Don Shelton Gamini Fonseka*, மார்ச் 21, 1936 - செப்டம்பர் 30, 2004) சிங்களத் திரைப்பட நடிகர். இவர் நடிகராக மட்டுமின்றி தயாரிப்பாளராக, இயக்குனராக, பாடலாசிரியராக பணியாற்றியுள்ளார். இவர் தமிழ் மொழியிலும் பேசி நடித்துள்ளார். பின்னாட்களில் அரசியல்வாதியாகவும் திகழ்ந்தார். வட-கிழக்கு மாகாண ஆளுநராகப் பணியாற்றினார்.

வாழ்க்கைக் குறிப்பு
-------------------

1936 ம் ஆண்டு மார்ச் 21ம் திகதி இலங்கையில் கொழும்பு மாவட்டம், தெகிவளையில் வில்லியம்- டோலி தம்பதியருக்கு மகனாக பிறந்தார். தெகிவளை பிரெஸ்பிட்டேரியன் மகளிர் வித்தியாலயத்தில் கல்வியை ஆரம்பித்த காமினி, பின்பு கல்கிசை புனித தோமையர் கல்லூரியில் கல்வி கற்றார்.

சினிமா வாழ்க்கை
---------------

1950களின் பிற்பகுதியில் சினிமாத்துறையினில் நுழைந்தார். திரைப்படத்துறையில் இணையும் வாய்ப்பை பிரேம்நாத் மொராயஸ் என்பவரே பெற்றுக்கொடுத்தார். ஆரம்பத்தில் திரைப்படத் தயாரிப்பு மற்றும் தொழில்நுட்பம் ஆகிய துறைகளில் பணிபுரியும் வாய்ப்பே காமினிக்கு கிடைத்தது. அதற்கமைய லெஸ்டர் ஜேம்ஸ் பீரிசின் ‘ரேகாவ’ என்ற திரைப்படத்தின் புகைப்படப்பிடிப்பு பிரிவில் பணியாற்றும் வாய்ப்பை பெற்ற காமினி அதனூடாகவே நடிக்கும் வாய்ப்பையும் பெற்றுக்கொண்டார்.

சோமசேகரன் இயக்கத்தில் வெளிவந்த ‘பிரிமியெக் நிசா’ என்ற திரைப்படமே இவர் முக்கிய பாத்திரமேற்று நடித்த முதல் திரைப்படம். சிறந்த இயக்குனரான லெஸ்ரர் ஜேம்ஸ் பீரிசின் பல திரைபடங்களில் முக்கிய வேடங்களில் நடித்துள்ளார். இந்தியாவிற்கும் 1970 இல் இங்கிலாந்துக்கும் சென்று திரைப்படத்துறை பற்றி கற்றுக் கொண்டார். தனது சிறப்பான நடிப்பாற்றலால் மக்கள் பலரையும் கவர்ந்தார். இறக்கும் வரை 110 படங்களில் நடித்துள்ளார், நங்கூரம், நீலக்கடல் ஓரத்தில் ஆகிய தமிழ்த் திரைப்படங்களிலும் நடித்திருக்கிறார். "சருங்கலய" என்ற சிங்களத் திரைப்படத்திலே நடராஜா என்ற பாத்திரத்தில் தமிழராகவே நடித்தார். இந்தப் படத்தில் இவர் சம்பந்தப்பட்ட பல முக்கியமான காட்சிகள், வடமாகாணத்தில் கரவெட்டி என்ற கிராமத்தில் படமாக்கப்பட்டது.

#### நடித்த வேடங்கள்

* சருங்கலய - யாழ்ப்பாணத் தமிழராக
* நொமியன மினிசும் - இராணுவ அதிகாரி

#### இயக்கிய திரைப்படம்

* "பரசதுமல்" (பாரிஜாத மலர் என்று பொருள்படும்) - இவரது இயக்கத்தில், இவர் பிரதான பாத்திரத்திலும், மற்றும் ரொனி றணசிங்க, புண்யா ஹீந்தெனிய, அனுலா கருணாதிலக போன்றோர் நடித்தது.

அரசியல் வாழ்க்கை
----------------

1985 இல் ஐக்கிய தேசியக் கட்சி சார்பாக மாத்தறை மாவட்டத்தில் போட்டியிட்டு வென்று நாடாளுமன்ற உறுப்பினரானார். துணைசபாநாயகராகவும் பணியாற்றினார். 1995 - 1998 வரையான காலப்பகுதியில் வடகிழக்கு மாகாண ஆளுனராகவும் பதவி வகித்தார். 1998 அக்டோபர் 20 இல் இவர் தனது ஆளுநர் பதவியைத் துறந்தார்.

மேற்கோள்கள்
-----------

1. 1 2 3 4  சிங்களச் சினிமாவின் மன்னன் காமினி பொன்சேகா, தினகரன், ஏப்ரல் 10, 2011
2. ↑  "Principal Ceylon Events, 1998". *Ferguson's Ceylon Directory, Colombo*. 1997-99.

வெளி இணைப்புக்கள்
-----------------

* **Gamini Fonseka** பரணிடப்பட்டது 2006-06-28 at the வந்தவழி இயந்திரம்
* gamini The Emperor of the Silver Screen as exemplary politician- daily news பரணிடப்பட்டது 2005-09-23 at the வந்தவழி இயந்திரம்
கணிதத்தில் **ஓருறுப்புமாறி** (*Univariate*) என்பது ஒரே ஒரு மாறியைக் கொண்ட சமன்பாடு, கோவை, சார்பு அல்லது பல்லுறுப்புக் கோவை எனப் பொருள்படும். ஒன்றுக்கு மேற்பட்ட மாறிகளை உள்ளடக்கிய வகையினை பல்லுறுப்புமாறி என வரையறுக்கலாம். ஓருறுப்புமாறி மற்றும் பல்லூறுப்புமாறிகளை வேறுபடுத்தி அறிவது அவசியமானதும் அடிப்படையானதும் ஆகும். எடுத்துக்காட்டாக, இயற்கணிதத்தின் அடிப்படைத் தேற்றம் மற்றும் யூக்ளிடியன் பல்லுறுப்பு கோவையின் நெறிமுறைகள் ஆகியவை ஓருறுப்பு மாறியைக் கொண்டதாக அமைகின்றன. இதை பல்லுறுப்புமாறிகளுக்கு பொதுமைப்படுத்த இயலாது.

  

ஓருறுப்புமாறி என்ற கருத்து புள்ளியியலில் ஓருறுப்பு பரவல் மற்றும் பல்லுறுப்பு பரவல் என்ற வகையில் வேறுபடுத்தி பயன்படுத்தப்படுகிறது. ஓருறுப்பு தரவு என்பது ஒத்த அளவன் பகுதியாகும். காலத்தொடர் பகுப்பாய்வியலில், இது ஒட்டுமொத்த காலத்தொடரில் ஓருறுப்புக் காலத்தொடர் ஒத்த காலஅளவுகளின் தொகுப்பாக கருதப்படுகிறது. பல்லுறுப்புமாறி காலத்தொடர் என்பது வெவ்வேறு மதிப்புகளை வெவ்வேறு காலஅளவில் பெறுகின்றன. சில நேரங்களில் ஓருறுப்பு மாறி, பல்லுறுப்புமாறிகளைப் பயன்படுத்துவதில் குழப்பங்கள் நிலவுகின்றன.

ஓருறுப்புமாறி புள்ளியியலில் அளவுக்குறிப்பீடு தவிர, ஒரு மாறியின் வரன்முறையைப் பின்வரும் இருப்புநிலை, வேறுபடுதல் எனும் இரு முதன்மை அளவுகளால்(அல்லது அளவுருபன்கள் அல்லது சாரப் பருமைகள்) விவரிக்கப்படுகின்றது.

* இருப்புநில்லைசார் அளவுகள் (e.g. முறைமை(mode), நடுவம்(median) எண்னியல் நிரல்(mean) எந்த பகுதியில்தரவுகள் மையப்படுத்தப்படுகின்றன என்பதை விவரிக்கின்றன.

* வேறுபடுதலின் அளவுகள் ( எ.கா. கண்(span), கால்வட்டத்திடை தொலைவு, செந்தர விலக்கம்) தரவுகள் எப்படி ஒத்தபடியும் வேறுபட்டபடியும் சிதறுகின்றன என்பதை விவரிக்கிறது.

மேலும் காண்க
------------

* ஓருறுப்புமாறி பகுப்பாய்வு
* ஓருறுப்புமாறி இருமைப் படிமம்
* ஓருறுப்புமாறி பரவல்

மேற்கோள்கள்
-----------

1. ↑  Grünwald, Robert. "Univariate Statistik in SPSS". *novustat.com* (ஜெர்மன்). 29 October 2019 அன்று பார்க்கப்பட்டது.
**பெகாசசு** (*Pegasus*, **பெகாசஸ்**) என்பது வடக்கு வானில் உள்ள ஒரு விண்மீன் குழாம் ஆகும். கிரேக்கத் தொன்மவியலில் பெகாசசு என்ற இறக்கைகளுடன் கூடிய குதிரையின் பெயர் இவ்விண்மீன் குழுவிற்கு சூட்டப்பட்டது. இரண்டாம் நூற்றாண்டில் வாழ்ந்த வானியலாளர் தொலெமி வகைப்படுத்திய 48 விண்மீன் குழாம்களில் இதுவும் ஒன்றாகும். இதுவரை கண்டுபிடிக்கப்பட்டுள்ள 88 விண்மீன் குழுக்களில் இதுவும் ஒன்று.

வெறும் கண்களில் தெரியும் பெகாசசு விண்மீன் குழு.

விண்மீன்கள்
-----------

இவ்விண்மீன் குழுவில் α பெகாசி, β பெகாசி, γ பெகாசி, ஆகியவற்றுடன் α அந்திரொமேடா ஆகியன இணைந்து பெரும் *பெகாசசு சதுக்கம்'* என்ற பெயரில் அழைக்கப்படும் பெரும் விண்மீன் கூட்டம் ஒன்றை அமைக்கின்றன.

பெகாசசு விண்மீன் குழாமில் உள்ள 51 பெகாசி என்பதே புறக்கோள் ஒன்றைக் கொண்டிருக்கக்கூடிய சூரியனைப் போன்ற விண்மீன்களில் முதற்தடவையாகக் கண்டுபிடிக்கப்பட்டடாகும்.

ஐகே பெகாசி என்பது மிகக்கிட்டவான மீயொளிர் விண்மீன் வெடிப்புள்ள விண்மீன் ஆகும்.

இவ்விண்மீன் குழுவில் உள்ள எச்டி 209458 பி என்ற புறக்கோளில் சூரியக் குடும்பத்திற்கு வெளியே உள்ள நீராவி இருக்கக்கூடிய வளிமண்டலத்தைக் கொண்ட முதலாவது கோள் என அறியப்பட்டுள்ளது.

பெகாசசில் உள்ள எச்ஆர் 8799 என்ற விண்மீனைச் சுற்றிவரும் புறக்கோள்களே முதற் தடவையாகப் படம் பிடிக்கப்பட்ட புறக்கோள்கள் ஆகும்.

விண்மீன்கள்ன் பெயர்கள்
----------------------

| பெயர் | பேயர் குறியீடு | ஆரம்பம் | அர்த்தம் |
| --- | --- | --- | --- |
| மார்க்காபு | **α** | அரபு | குதிரைச் சேணம் |
| சியாட் | **β** | அரபு | கால் |
| ஆல்ஜெனிப் | **γ** | அரபு | விலா |
| எனிப் | **ε** | அரபு | மூக்கு |
| ஓமம் | **ζ** | அரபு | உயர் ஆன்மா |
| மாட்டார் | **η** | அரபு |  |
| பாகம் | **θ** | அரபு | கால்நடைகள் |
| சடல்பாரி | **μ** | அரபு |  |

மேற்கோள்கள்
-----------

1. 1 2  "Pegasus, Constellation Boundary". *The Constellations* (International Astronomical Union).. பார்த்த நாள்: 13 February 2014.

வெளி இணைப்புகள்
---------------

விக்கிமீடியா பொதுவகத்தில்,  
 ***பெகாசசு***   
என்பதின் ஊடகங்கள் உள்ளன. 

* The Deep Photographic Guide to the Constellations: Pegasus
* Star Tales – Pegasus
* Pegasus Constellation at Constellation Guide

ஆள்கூறுகள்: Sky map 23h 00m 00s, +20° 00′ 00″
**ஓரேருழவர்** சங்க கால நல்லிசைப் புலவர்களுள் ஒருவர். இவர் குறுந்தொகையில் ஒரு பாடலும்  புறநானூற்றில் ஒரு பாடலும்  பாடியுள்ளார்.

#### பாடல் தரும் செய்தி

ஒக்கலாகிய ஒத்துப்போகும் உறவினரும் நண்பரும் துணை இருந்தால் யார் எந்தத் துன்பம் தந்தாலும் அத்துன்பத்திலிருந்து விடுபடலாம் என்னும் உலகியல் உண்மை ஓர் உவமை வாயிலாக இதில் சொல்லப்படுகிறது. மேளம் தட்டும்போது அதில் உள்ள தோல் அடிபடுவது போல, ஒருவன் ஒரு மானைச் சேறுபட்ட களர்நிலத்தில் ஓடவைத்துப் பிடிக்க முயல்கிறான். அப்போது அந்த மான் படும் துன்பம் போன்ற துன்பம் நேர்ந்தாலும், ஒக்கல் உதவி இருந்தால் தப்பித்துப் பிழைத்துக் கொள்ளலாம்.

பெயர்க்காரணம்
-------------

ஓரேருழவர் என்பது இவரின் இயற்பெயரன்று. அஃது இவரின் சிறப்புப் பெயராகும். குறுந்தொகையில் இவர் பாடிய பாடலில் அமைந்துள்ள அழகான உவமையே இவருக்கு இப்பெயரைத் தந்தது.

அவ்வுவமையானது:

> பொருள் தேடித் தலைவியைப் பிரிந்து சென்ற தலைவன் வினைமுடிந்து மீண்டு முல்லை நிலம் வழியாக வருகிறான். பெய்த மழையின் ஈரம் காயும் முன் வயலை உழுதுவிட விரைந்து செல்லும் ஒரே ஓர் ஏரை உடைய உழவனைப் போலத் தலைவியைக் காண தலைவனின் உள்ளமும் விரைந்தது.
> 
>

வெளி இணைப்பு
------------

* ஓரேருழவர் பாடல் புறநானூறு 193 விளக்கத்துடன்
* ஓரேருழவர் பாடல் குறுந்தொகை 131 விளக்கத்துடன்

அடிக்குறிப்பு
-------------

1. ↑  குறுந்தொகை 131
2. ↑  புறம் 193 திணை: பொதுவியல்; துறை: பொருண்மொழிக்காஞ்சி. பொருண்மொழி என்பது உலக வாழ்க்கைமுறை, உலகம் கண்ட நீதி
**காமிண்டன்** என்பவர் ஒரு கொடையாளி. இவரைப் பற்றிக் கொங்கு மண்டல சதகம் பாடல் குறிப்பிடுகிறது. 
வாணன் என்பவன் தன் வறுமையைப் போக்கிக்கொள்ள இவரை நாடினான்.
காமிண்டன் கொடுக்கவில்லை.
எனவே வாணன்,
"கொடையில் பெரியவர் என்று உன்னைக் காண வந்தேன்.
நீர் எனக்குக் கொடுக்கவில்லை.
அதனால் உன்னை விற்று என் வறுமையைப் போக்கிக்கொள்வேன்"
என்று கூறிக் காமிண்டன் மடியைப் பிடித்து இழுத்தான்.
காமிண்டன் வாணனைப் பின் தொடர்ந்தார்.
சொன்னவாறே காமிண்டனை விற்று வாணன் தன் வறுமையைப் போக்கிக்கொண்டான்.
இவ்வாறு தனையே விற்றுக் காமிண்டன் கொடை வழங்கினான்.
இதனைக் கூறும் பாடல்

கொடையில் பெரியோய் உடனே எனக்குக் கொடாமையால்  

கடையில் பெற நினை விற்று என் கலியைக் கழிப்பன் என  

மடியைப் பிடித்திழுத்தே விலை கூறிய வாணன் மிடி  

வடியப் பொருள் தந்த காமிண்டனும் கொங்கு மண்டலமே.

 
இவரைக் குறிக்கும் வேறு பெயர்கள்
* அழகன் உத்தம சோழக் காமிண்டன்
* காமிண்டன்

மேற்கோள்
--------

1. ↑  கொங்கு மண்டல சதகம் பாடல் 67 முனைவர் ந. ஆனந்தி விளக்கம், நூல் சாரதா பதிப்பகம் வெளியீடு, பக்கம் 101-104
2. ↑  திரிபுவன மாதேவிபுரம் எனக் குறிக்கப்பட்டுள்ள இந்த ஊர் இவ்வூர்க் கோயில் கல்வெட்டு
3. ↑  காங்கேய நாடு கவுண்டன் பாளையம் சிவமலை 15 வள்ள நிலதானச் செப்பேடு (சக ஆண்டு 1715, கலியுக ஆண்டு 4794)
4. ↑  அரசன் பாளையம் செப்பேடு (சக ஆண்டு 1715)
5. ↑  திருச்செங்கோடு கந்தன் சர்க்கரை செப்பேடு
***12 பி*** (*12B*) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் ஷாம், சிம்ரன், ஜோதிகா, விவேக் போன்றவர்கள் நடித்துள்ளனர். இயக்குனர் ஜீவாவின் இயக்கத்தில் வெளிவந்த திரைப்படமாகும்.

வகை
---

மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

வேலை தேடிச்செல்லும் நபரான சக்தி ஒரு அழகிய பெண்ணைப் பார்த்து மயங்குகின்றார். அவர் அப்பெண்ணின் பின்னே செல்கின்றார். மேலும் அவர் செல்ல வேண்டிய பேருந்தும் சென்றது வங்கியில் அவருக்குக் கிடைக்க வேண்டிய வேலையும் பறிபோனது. அதே வேளை கதையில் மாற்றம். இவ்வாறு அவர் வேலைக்குச் சென்றிருந்தால் என்ன நடந்திருக்கும் என்ற கற்பனைக்கதையினுள்ளும் அழைக்கப்படுகின்றோம் நாம். அவ்வாறு வேலைக்குச் செல்லும் சக்திக்கு வங்கியில் வேலை கிடைத்தது. அங்கு அவர் பின் தொடர்ந்து சென்ற பெண்ணிடம் தன் காதலை வெளிப்படுத்த முயற்சி செய்தும் பயனெதுவும் இல்லை. ஆனால் வங்கியிலிருந்த ஒரு பெண்ணால் காதலிக்கப்பட்டார். பேருந்து நிலையத்தில் பெண்ணைத் தொடர்ந்து சென்ற சக்தியோ வேலை கிடைக்காது பல துன்பங்களுக்கு ஆளாக நேரிடுகின்றது. இறுதியில் நண்பர் ஒருவரின் உதவியுடன் வாகனங்களைத் திருத்துபவராகப் பணி புரிந்தார். இவ்வாறு இருக்கும் போது அவர் பின் தொடர்ந்து சென்ற பெண்ணைப் காண்கின்றார். அவரிடம் உள்ள தன் காதலை வெளிப்படுத்துகின்றார். இருவருக்கும் ஏற்படும் காதலில் திடீரென அப்பெண்ணைத் திருமணம் செய்து கொள்ள வந்த அவள் மாமன் அவளைத் தான் காதல் செய்வதாகக் கூறுகின்றான். இப்பிரச்சனையிலிருந்து எவ்வாறு சக்தியும் அவன் காதலியும் தப்பிக்கின்றனர் என திரைக்கதை நகருகின்றது.

மேற்கோள்கள்
-----------

1. ↑  ஆர்.சி.ஜெயந்தன் (2018-06-08). "பேருந்தைத் தவறவிட்டவர் ஷாமா, ஜீவாவா?". *கட்டுரை*. தி இந்து தமிழ். 9 சூன் 2018 அன்று பார்க்கப்பட்டது.
**தைரியமாக இருங்கள் ~மாஜி மஜி மஜிக்கா** என்பது மஹோ சென்டாய் மஜிரேஞ்சர் தொடரின் இரண்டாம் பாகம் ஆகும்.

கதைக்கரு
--------

மாய அரக்கன் உல்சார்ட் மியுகி இறந்துவிட்டது போல தோற்றத்தை உருவாக்கிய போது ஹவுகா மற்றும் சுபஸா இருவரும் தங்கள் சோகம் மற்றும் பயத்தை வென்று வீரத்தை வெளிக்கொண்டு வருகின்றனர்.

கதைச்சுருக்கம்
--------------

உல்சார்ட் தன் குதிரையுடன் சேர்ந்து உல்கென்டரஸாக மாறினான், அங்கு வந்த மியுகி பெரிய உருவம் பெற்று அவனுடன் சண்டையிட்டாள். இறுதியில் உல்சார்ட் மியுகியை தாக்கியபோது அவர் வெடித்துப் பனித்துகள்கள்களாகச் சிதறினார். இதனால் மியுகி இறந்துவிட்டதாக நினைத்த மாய சகோதரர்கள் அதிர்ச்சி அடைந்தனர். 

பிறகு கெய், உராரா மற்றும் மகிடோ ஆகிய மூவரும் சென்று வங்குரியாவுடன் சண்டையிட்டனர். இறுதியில் வங்குரியா அவர்களைத் தூக்கிச் சென்று ப்லாப் என்ற பாசி மகா அரக்கனின் வாயில் போட்டவுடன் அவன் விழுங்கிவிட்டான். 

ஹவுகா மற்றும் சுபஸா இருவரும் வீட்டில் சோகமாக அமர்ந்திருந்தனர். அப்போது அங்கு மியுகி ஆவி வடிவத்தில் வந்தார். அவர் மாய அறையில் இருந்த கண்ணாடியில் அவர்களின் தந்தை இசாமு மாய மாவீரனாகப் போரிடுவதைக் காண்பித்தார். பிறகு அவர்களிடம் வீரம் உங்களுக்கு என்றும் உதவும் என்று கூறி மறைந்து விட்டார். பிறகு ஹவுகா மற்றும் சுபஸா இருவரும் எழுச்சி பெற்றனர். 

பிறகு அவர்கள் தைரியமாகச் சென்று ப்லாப்புடன் சண்டையிடுகின்றனர். ஹவுகா தன் மிளகு தாக்குதலைப் பயன்படுத்தினாள். இதனால் ப்லாப் தும்மிய போது அவன் வயிற்றில் இருந்த மூன்று மாய வீரர்களும் விடுதலையாகினர், ஆனால் ப்லாப் மகா அரக்கனாக இருந்ததால் அவனை வீழ்த்த முடியவில்லை. அப்போது மாய வீரர்களுக்கு புதிய வலிமை கிடைத்தது. ஐவரும் மகா வீரர்களாக(மஜின்) மாறி ப்லாப்பை அழித்தனர்.

மேற்கோள்கள்
-----------

1. ↑  "மாஜிரேஞ்சர் பகுதி-2". .
**காமேசுவர் சிங் தர்பங்கா சமசுகிருத பல்கலைக்கழகம்** (*Kameshwar Singh Darbhanga Sanskrit University*) என்பது இந்தியாவின் பீகார் மாநிலத்தில் உள்ள தர்பங்காவில் அமைந்துள்ள ஓர் மாநிலப் பல்கலைக்கழகம் ஆகும். இது சமசுகிருதம் கற்பித்தல் மற்றும் மேம்படுத்துவதற்காக அர்ப்பணிக்கப்பட்டுள்ளது.

வரலாறு
------

தர்பங்காவில் உள்ள சமசுகிருத பல்கலைக்கழக கட்டிடம் மகாராஜாதிராஜால் நன்கொடையாக வழங்கப்பட்டது.
காமேசுவர் சிங் தர்பங்கா சமசுகிருத பல்கலைக்கழகம்1961-ல் நிறுவப்பட்டது. அறிஞர் உமேஷ் மிசுரா இதன் முதல் துணைவேந்தராக இருந்தார். ஒருங்கிணைந்த பீகாரின் அப்போதைய கல்வி அமைச்சர் சத்யேந்திர நாராயண் சின்கா பல்கலைக்கழகத்தின் துவக்கத்தினை அறிவித்தார். காமேசுவர் சிங் தனது மூதாதையர் ஆனந்த் பாக் அரண்மனையை சமசுகிருதத்தை மேம்படுத்துவதற்காகப் பல்கலைக்கழகமாகத் துவக்கப் பீகார் அரசுக்குத் தானமாக வழங்கினார். தற்போது, இந்த அரண்மனை பல்கலைக்கழகத்தின் தலைமை அலுவலகமாக உள்ளது.

சமசுகிருத அறிஞரும் கவிஞருமான ராம் கரண் சர்மா 1974 முதல் 1980 வரை துணைவேந்தராக இருந்தார். இக்காலத்தில் விழிப்புணர்வு இயக்கம் தொடங்கப்பட்டது.

வளாகம்
------

காமேசுவர் சிங் தர்பங்கா சமசுகிருத பல்கலைக்கழகம் லட்சுமீசுவர் விலாசு அரண்மனையில் அமைந்துள்ளது. இது தர்பங்காவில் உள்ள ஆனந்த் பாக் என்றும் அழைக்கப்படுகிறது.

மேற்கோள்கள்
-----------

1. ↑  Umesh Mishra; author Govinda Jhā; at page 60
2. ↑  Gayatree Sharma (2008-12-29). "Sanskrit has never been dead". *தி டைம்ஸ் ஆஃப் இந்தியா*. Archived from the original on 2012-03-23. .

வெளி இணைப்புகள்
---------------

* காமேசுவர் சிங் தர்பங்கா சமசுகிருத பல்கலைக்கழகத்தின் இணையதளம் பரணிடப்பட்டது 2021-10-25 at the வந்தவழி இயந்திரம்
**சை. வே. சிட்டிபாபு** (பிறப்பு 1920) என்னும் சைதாப்பேட்டை வேணுகோபால் சிட்டிபாபு. ஆங்கிலத்திலும் தமிழிலும் அழகுறப் பேசக்கூடியவர். பள்ளிக் கல்வி மற்றும் கல்லூரிக் கல்வி இயக்குநராக இருந்தவர்.
இவரது தந்தை பெயர் சை. வேணுகோபால். தாயார் ராம்பாய். கல்வி எம்.ஏ. (வரலாறு)

பணிகள்
------

இடைநிலைக் கல்வி இயக்குநராக (Director of Secondary Education)   இருந்தபோது கல்விச் சீரமைப்பு, தேர்வு சீர்திருத்தத்தின் பகுதியாக அகமதிப்பீடு திட்டம் உள்ளிட்ட திட்டங்களைச் செயல்படுத்தியுள்ளார். 1977-1978 இல் மதுரை காமராசர் பல்கலைக்கழகத் துணைவேந்தராக இருந்தபோது திறந்த நிலைப் பல்கலை முறையை அறிமுகப்படுத்தினார். அண்ணாமலைப் பல்கலைக்கழகமும் சென்னைப் பல்கலைக்கழகமும் இதைப் பின்பற்றின.
அண்ணாமலை பல்கலைக்கழகத்தில் இவர் துணைவேந்தராக இருந்தபோது பட்ட மேற்படிப்பிலும் ஆராய்ச்சிப் படிப்பிலும் சிறப்பாகச் செயல்பட வேண்டுமானால், பல்கலைக்கழகம் உண்மையில் பல்கலைக்கழகமாகச் செயல்பட வேண்டுமானால் 3 ஆண்டு பட்டப்படிப்பு வகுப்புகளை நீக்க வேண்டும் என்று துணிச்சலாக முடிவெடுத்தது, பெரும் வரவேற்பைப் பெற்றது.

குறிப்புகள்
-----------

1. ↑  Proceedings of director of secondary education, Madras 8; R.C.No.108301 B7/65, dated5th May 1966
2. ↑   செந்தமிழ் 1966 திசம்பர் பக்.84-85
3. ↑  தினமணி தீபாவளி மலர்,1999,தலைசிறந்த தமிழர்கள். பக்கம்114
எஃவ்ரெய்ம் சேம்பர்சு (Ephraim Chambers) சைக்ளோப்பீடியா (1728) ("Cyclopaedia" (1728))
முக்கோணவியல்தலைப்பில் உள்ள உள்ளடக்கம், 1728 *சைக்ளோப்பீடியா*
**சைக்ளோப்பீடியா அல்லது கலைகள் அறிவியல்களின் உலகப்பொது அகராதி** (ஃவோலியோ அளவு இருதொகுதி) (Cyclopaedia, or Universal Dictionary of Arts and Sciences) என்னும் கலைக்களஞ்சியம் இலண்டனில் உள்ள [எஃவ்ரெய்ம் சேம்பர்சு]](Ephraim Chambers) என்பாரால் 1728 இல் வெளியிடப்பட்டு, 18 ஆவது நூற்றாண்டில் பல பதிப்புகளாக வெளிவந்தது. இந்த சைக்ளோப்பீடியா ஆங்கில மொழியில் முதன் முதல் வெளிவந்த பொது கலைக்களஞ்சியங்களில் ஒன்று. 

1728 இல் வெளிவந்த நூலின் துணைத் தலைப்பில் ஆசிரியரின் குறிக்கோள்களின் சுருக்கம் தரப்பட்டுளது:

*Cyclopaedia, or, A universal dictionary of arts and sciences: containing the definitions of the terms, and accounts of the things signify'd thereby, in the several arts, both liberal and mechanical, and the several sciences, human and divine: the figures, kinds, properties, productions, preparations, and uses, of things natural and artificial; the rise, progress, and state of things ecclesiastical, civil, military, and commercial: with the several systems, sects, opinions, &c; among philosophers, divines, mathematicians, physicians, antiquaries, criticks, &c: The whole intended as a course of ancient and modern learning.*

குறிப்பிடத்தகுந்த அமைப்புகள்
----------------------------

முதல் பதிப்பின் குறிப்பிடத்தகுந்த அமைப்புகளில் சில: பிரித்தானிய அரசர் சியார்ச் II (George II) அவர்களுக்கு காணிக்கையாக இட்ட குறிப்பு; சான்றுகோள்கள் தந்திருப்பது; முன்னுரையில் தொகுப்பாளர் எழுத்தின் திட்டத்தை விளக்கி இருத்தல்; சேம்பர்சு சிதறிக் கிடக்கும் பல்வேறு கட்டுரைகளை பல்வேறு தலைப்புகளுடன் இணைக்கும் முகமாக முறைசெய்த சுட்டிகள் தந்திருத்தல். சேம்பர்சு தன் முன்னுரையில் அறிவுத்தொகுதியின் 47 பகுப்புகளையும் அவற்றிற்கான கட்டுரைகளையும், அவற்றை என்ன வரிசையில் படிக்க வேண்டும் என்பதனையும் குறித்திருந்தார்.
**வங்கிப் பணியாளர் தேர்வு நிறுவனம்** (**Institute of Banking Personnel Selection** (IBPS), இந்திய அரசின் நிதி அமைச்சகத்தின் கட்டுப்பாட்டில் இயங்கும் தேர்வு நிறுவனம் ஆகும். இந்தியாவில் இயங்கும் அரசுடமை வங்கிகள் மற்றும் தனியார் வங்கிகளுக்கு தேவையான அதிகாரிகள் மற்றும் ஊழியர்களை போட்டித் தேர்வு மூலம் தேர்வு செய்வதே இதன் பணியாகும். 

இது இளங்கலை பட்டதாரிகள், முதுகலை பட்டதாரிகள் மற்றும் முனைவர் பட்டங்களை வங்கிப் பணியில் சேர்ப்பதை ஊக்குவிக்கும் நோக்கத்துடன் 1975-ஆம் ஆண்டில் தொடங்கப்பட்டது. இது தொகுதி ஏ பிரிவு, பி பிரிவு மற்றும் சி பிரிவு அதிகாரிகளையும் மற்றும் ஊழியர்களையும் போட்டித் தேர்வு மூலம் தேர்வு செய்கிறது. 

வங்கிப் பணியாளர் தேர்வு நிறுவனம் ஒரு தன்னாட்சி அமைப்பாக செயல்படுகிறது. இது முக்கியமாக வங்கித் துறையில் எழுத்தர் மற்றும் அதிகாரிகளின் பணியிடங்களுக்கான ஆட்சேர்ப்புக்கான போட்டித் தேர்வுகளை நடத்துகிறது. 

முன்னர் ஒவ்வொரு வங்கியும் நடத்தும் பல போட்டித் தேர்வுகளை எழுத வேண்டியிருந்தது. ஆனால் 2012 முதல் ஒவ்வொரு ஆண்டும் வங்கி மேலாண்மை அதிகாரிகள், சிறப்பு அதிகாரிகள், எழுத்தர்கள் மற்றும் அலுவலக உதவியாளர்கள் என நான்கு பிரிவுகளில் போட்டித் தேர்வுகள் மூலம் ஆட்சேர்ப்பு நடைபெறுகிறது.

இந்திய ரிசர்வ் வங்கி, நிதி அமைச்சகம், இந்திய தொழில்நுட்ப நிறுவனம் மும்பை, இந்தியன் இன்ஸ்டிடியூட் ஆப் பேங்கிங் அண்ட் ஃபைனான்ஸ், நேஷனல் இன்ஸ்டிடியூட் ஆஃப் பேங்க் மேனேஜ்மென்ட், இந்தியன் வங்கிகள் சங்கம் போன்ற அரசு நிறுவனங்களின் பரிந்துரையாளர்களை உள்ளடக்கிய வாரியத்தால் வங்கிப் பணியாளர்கள் தேர்வானையம் நிர்வகிக்கப்படுகிறது.

மேற்கோள்கள்
-----------

1. ↑  IBPS Services

வெளி இணைப்புகள்
---------------

* அதிகாரப்பூர்வ இணையதளம்
* முந்தைய ஆண்டு வினாத்தாள்கள்
**சு. கோபகுமார்** (பிறப்பு : ஏப்ரல் 1, 1965) இந்தியாவின் தமிழகத்தைச் சேர்ந்த மிருதங்க இசைக் கலைஞர் ஆவார். தமிழகத்தில் இருக்கும் தாள, இலய அறிஞர்களில் குறிப்பிடத்தக்கவர். அறுமுகனம் என்ற ஆறு முகங்களைக் கொண்ட இசைக்கருவியை உருவாக்கியவர். இவரது பெற்றோர் திருவனந்தபுரம் குளநட சிவராமகிருட்டின சுப்பிரமணிய ஐயர், இராசம்.

ஆரம்பகால வாழ்க்கை
-----------------

இவர் ஆரம்பக் கல்வியைத் திருவனந்தபுரத்தில் உள்ள கரமன அரசு உயர்நிலைப் பள்ளியில் படித்தார். வாய்ப்பாட்டைத் தாயாரிடம் கற்றவர்.

இசை வாழ்க்கை
------------

இவர் மிருதங்கக் கலையை ஆரம்பத்தில் வெங்கட்ராமன், சிசீ இராசப்பா ஆகியோரிடமும், பின்னர் சுவாதி திருநாள் இசைக்கல்லூரியில் கடனாடு வி. கே. கோபி, பாலக்காடு சி. எசு. கிருட்டினமூர்த்தி, பாரசாலா இரவி ஆகியோரிடமும் முறையாகப் பயின்றவர். கானபூசனம், கானப்பிரவீனா ஆகிய பட்டய வகுப்புகளில் மிருதங்கக் கலையை ஏழு ஆண்டுகள் பயின்றவர். இந்திய அரசின் உதவித்தொகையுடன் டி. கே. மூர்த்தியிடம் இரண்டாண்டுகள் குருகுலவாச முறையில் மிருதங்கக் கலையைப் பயின்றவர். அதன் பின்னர் திலக் மகாராட்டிரா பல்கலைக்கழகத்தில் முதுகலை மிருதங்கம் பயின்றவர்.

தொழில் வாழ்க்கை
---------------

இவர் புதுச்சேரி அரசின் பாரதியார் பல்கலைக்கூடத்தில் செப்டெம்பர் 30, 1988 இல் மிருதங்க விரிவுரையாளராகப் பணியேற்றார். தற்பொழுது துணைப்பேராசிரியராகப் பணியாற்றி வருகிறார். இவர் மிருதங்கம் சார்ந்த பல்வேறு ஆய்வுகளிலும், புதிய கண்டுபிடிப்புகளிலும் ஈடுபட்டு வருகின்றார்.

விருதுகள்
---------

* கலைமாமணி விருது 2003-2004

வெளிவந்த நூல்கள்
----------------

* அறுமுகனம்

மேற்கோள்கள்
-----------

வெளியிணைப்புகள்
---------------

* இசையறிஞர் கலைமாமணி சு. கோபகுமார்



1. ↑  இசை உலகில் புதிய கருவி அறுமுகனம்
2. ↑  இது, எங்கள் மண்ணின் இசைக் கருவி!|ஆனந்த விகடன் - 01 Feb, 2012 என் விகடன் - புதுச்சேரி
3. ↑  புதுச்சேரியின் இசைக்கருவி அறுமுகனம் / Pondicherry Instrument Arumuganam
4. ↑  INVENTOR OF NEW MUSICAL INSTRUMENT Courtesy: The New Indian Express-weekend-6.11.2004
5. ↑  "கலைமாமணி - 2004ஆம் ஆண்டு - இசைத்துறை". 2020-01-17 அன்று மூலம் பரணிடப்பட்டது. 2017-09-17 அன்று பார்க்கப்பட்டது.
6. ↑